จีนผวา แผ่นดินไหวระดับ 5.1 ในเหอเป่ย เจออาฟเตอร์ช็อกซ้ำ
ประชาชนจีนผวา บ้านสั่น รับรู้แรงสะเทือน แผ่นดินไหว 5.1 แมกนิจูด บวกอาฟเตอร์ช็อกอีก 2 ระลอกเมื่อเวลา 06.38 น. ตามเวลาท้องถิ่น ของเช้าวันนี้ (12 กรกฎาคม 2563) สื่อหลายสำนักของจีนรายงานว่า เกิดเหตุแผ่นดินไหวขนาด 5.1 แมกนิจูด ในนครถังซาน มณฑลเหอเป่ย ทางตอนเหนือของประเทศจีน ซึ่งมีขนาดรุนแรงพอที่จะทำให้ประชาชนในพื้นที่รับรู้ได้ถึงเเรงสั่นสะเทือนขณะเกิดเเผ่นดินไหวประชาชนที่อยู่ในเหตุการณ์บอกเล่ากับทางเจ้าหน้าที่ว่า พวกเขารู้สึกได้ว่าบ้านเริ่มสั่น จากนั้นข้าวของเครื่องใช้ในบ้านเรือนเกิดการสั่นไหวตาม ในขณะที่เพดานของอาคารพักอาศัยบางแห่งถึงกับพังถล่มลงมา ด้านศูนย์เฝ้าระวังแผ่นดินไหวของจีนระบุว่า หลังจากนั้นได้เกิดอาฟเตอร์ช็อกขนาด 2.2 แมกนิจูด และ 2 แมกนิจูด ตามอีก 2 ระลอกอย่างไรก็ตาม ล่าสุดทีมเจ้าหน้าที่ได้ลงพื้นที่ตรวจสอบความเสียหายเพิ่มเติมในเขตที่ได้รับผลกระทบ เบื้องต้นยังไม่มีรายงานผู้เสียชีวิตจากภัยพิบัติทางธรรมชาติในครั้งนี้ ขณะเดียวกันทางการมีคำสั่งให้งดการจ่ายกระแสไฟฟ้าและน้ำประปาในบางพื้นที่ รวมถึงสั่งระงับบริการขนส่งรถไฟสาธารณะในภูมิภาคชั่วคราว เพื่อความปลอดภัย.ที่มา :http://www.xinhuanet.com/english/2020-07/12/c_139206395.htmhttps://news.cgtn.com/news/2020-07-12/M5-1-earthquake-strikes-north-China-s-Hebei--S3w0jAf17y/index.htmlhttp://www.china.org.cn/china/Off_the_Wire/2020-07/12/content_76263650.htm
ประชาชนจีนผวา บ้านสั่น รับรู้แรงสะเทือน แผ่นดินไหว 5.1 แมกนิจูด บวกอาฟเตอร์ช็อกอีก 2 ระลอก 
แผ่นดินไหว,จีน,แผ่นดินไหวจีน,เหอเป่ย,ข่าวต่างประเทศ